לקראת הבחירות לפרלמנט האירופי ותוך ניצול המחאות החברתיות ברחבי אירופה החלו האקולוגיסטים להפעיל לחץ מסיבי על ממשלותיהם, על מנת לדחוף אותם לפעול למען שינוי המערך האקולוגי למניעת החמרת זיהום האויר והים וכמובן צמצום אפקט החממה.
זה החל בשבוע שעבר במצעד האגרו פרד השנתי שנועד לתמוך בחקלאות אורגנית טהורה ונטולת תוספים קריאה לאיסור שינויי גנטיים בתחום החקלאות וחיסול הקונגלומרטים בייאר ומונסנטו.
זה נמשך במבצע חסימה מתוכנן להפליא של ארגון גרין פיס בפאריס שמנע גישה למשרדיהן של עשרות חברות וגופים בינלאומיים ביניהם גם המשרד איכות הסביבה ומשרד החקלאות הצרפתי.
ונמשך בהפגנות ספורדיות בכל רחבי אירופה. שלא לדבר על כך שהקטסטרופה האקלימית המחכה לנו היא אחד הנושאים המרכזיים באג'נדה של צהובי האפודים.
אבל יותר ויותר נראות מחאות חוזרות ונשנות חלקן אקטיביות. כמו כיסוי כל לוחות הפרסום בחוצות במודעות הקוראות למרד אקטיבי למען הסביבה. לפני כשלושה שבועות החל במארסיי קמפיין "רוצים לנשום אוויר" וכתובות רוססו על קירות העיר. קמפיין דומה ראיתי לפני כשנתיים בבריסל. המצב היום חמור פי כמה.